Հավելված N 6

Հայաստանի Հանրապետության տարածքային

կառավարման և ենթակառուցվածքների նախարարի

«19» մայիսի 2021 թվականի

թիվ 27 -Լ հրամանի

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԿՈՏԱՅՔԻ ՄԱՐԶԻ 2017-2025 ԹՎԱԿԱՆՆԵՐԻ ԶԱՐԳԱՑՄԱՆ ՌԱԶՄԱՎԱՐՈՒԹՅՈՒՆԻՑ ԲԽՈՂ**

**2021 ԹՎԱԿԱՆԻ ՏԱՐԵԿԱՆ ԳՈՐԾՈՒՆԵՈՒԹՅԱՆ ԾՐԱԳԻՐ**

**ՀՐԱԶԴԱՆ 2021**

**ԲՈՎԱՆԴԱԿՈՒԹՅՈՒՆ**

|  |  |
| --- | --- |
| [**ՀԱՊԱՎՈՒՄՆԵՐԻ ՑԱՆԿ**](#_Hlk252777500)………………………………………….…………………….. | 3 |
| [**ՆԵՐԱԾՈՒԹՅՈՒՆ**](#_Hlk252777607)…………………………………………………………..…….……….. | 4 |
| **I.** [**ԱՂՔԱՏՈՒԹՅԱՆ ԳՆԱՀԱՏՈՒՄԸ ՄԱՐԶՈՒՄ**……………………………………….](#_Hlk252777557) | 5 |
| **II. ԱՐԴՅՈՒՆԱԲԵՐՈՒԹՅՈՒՆ, ՓՄՁ ԵՎ ՄԱՍՆԱՎՈՐ ՀԱՏՎԱԾ**.....……………. | 6 |
| **III. ԶԲՈՍԱՇՐՋՈՒԹՅՈՒՆ** ……………………………………………………….……........ | 7 |
| **IV.** **[ԳՅՈՒՂԱՏՆՏԵՍՈՒԹՅՈՒՆ](#_Hlk252777749)**……………………………………………..………………. | 9 |
| **V.** [**ԲՆԱՊԱՀՊԱՆՈՒԹՅՈՒՆ**](#_Hlk252777772)………………………………………………………………. | 12 |
| **VI**. **[ՍՈՑԻԱԼԱԿԱՆ ՈԼՈՐՏ](#_Hlk252777678)**…………………………………………….……..……......…….. | 13 |
| **6.1. Կրթություն**……………………………………………………………….………………….. | 13 |
| **6.2.** **Մշակույթ, սպորտ և երիտասարդության հարցեր**....…............................... | 15 |
| **6.3. Առողջապահություն.....**………………………………………..…………………………. | 17 |
| **6.4. Սոցիալական պաշտպանություն..**…………………………..…….………………… | 18 |
| **VII. ԵՆԹԱԿԱՌՈՒՑՎԱԾՔՆԵՐ**………………………………………..………….…........... | 20 |
| **7.1. Ճանապարհաշինություն.**……………………………………..……………………….. | 20 |
| **7.2.** **Ջրամատակարարում և ջրահեռացում**……………..……………………………... | 22 |
| **7.3. Գազամատակարարում**.………………………………………..……….……………... | 23 |
| **7.4. էներգետիկա**...………….……………………………………..……….………………... | 23 |
| **VIII. ՔԱՂԱՔԱՇԻՆՈՒԹՅՈՒՆ**............................................................................. | 23 |
| **IX.** **[ՏԱՐԱԾՔԱՅԻՆ ԿԱՌԱՎԱՐՈՒՄ, ՏԵՂԱԿԱՆ ԻՆՔՆԱԿԱՌԱՎԱՐՈՒՄ,](" \l "_Hlk226693538)**  **[ՔԱՂԱՔԱՑԻԱԿԱՆ ՀԱՍԱՐԱԿՈՒԹՅՈՒՆ](" \l "_Hlk226693538)**, [**ԱՐՏԱԿԱՐԳ ԻՐԱՎԻՃԱԿՆԵՐԻՑ ԲՆԱԿՉՈՒԹՅԱՆ ԵՎ ՏԱՐԱԾՔՆԵՐԻ ՊԱՇՏՊԱՆՈՒԹՅՈՒՆ**](#_Hlk230598802)…………………… | 24 |
| **9.1.** [**Տարածքային կառավարում**](#_Hlk226693838)...………………………….......………………………..... | 24 |
| **9.2.** [**Տեղական ինքնակառավարում**](#_Hlk226693967)………………………………….…..…................... | 25 |
| **9.3.** [**Քաղաքացիական հասարակություն**](#_Hlk226694031)……………………….…....….................... | 26 |
| **9.4.** [**Արտակարգ իրավիճակներից բնակչության և տարածքների պաշտպանություն**](#_Hlk230598802)......………………..................…………………….................. | 27 |
| **X.** [**ՄՇՏԱԴԻՏԱՐԿՄԱՆ ՀԱՄԱԿԱՐԳ**](#_Hlk226693764) ……………………....................................... | 28 |
| **XI. ՀՀ ԿՈՏԱՅՔԻ ՄԱՐԶԻ 2021 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ**  **ՖԻՆԱՆՍԱՎՈՐՈՒՄԸ**…………………….…………………………………......…......... | 29 |
| XII. [**ՀԱՎԵԼՎԱԾՆԵՐ**](file:///C:\Users\user\AppData\user\AppData\user\AppData\user\AppData\user\AppData\user\AppData\Local\My%20Documents\Downloads\Syunik_TAP_henq.doc)**…**………….......……………………………………………………………29 |  |

**ՀԱՊԱՎՈՒՄՆԵՐԻ ՑԱՆԿ**

|  |  |
| --- | --- |
| ԱԱՊ | Առողջության առաջնային պահպանում |
| ԱԻՆ | Արտակարգ իրավիճակների նախարարություն |
| ԱԾԽՄ | Առանց ծնողական խնամքի մնացած |
| ԱՄՆ | Ամերիկայի Միացյալ Նահանգներ |
| ԶԼՄ | Զանգվածային լրատվության միջոց |
| ԽՀՀ | Խնամակալության և հոգաբարձության հանձնաժողով |
| ԿԴԻՀ | Կյանքի դժվարին իրավիճակում հայտնված |
| ՀԳՄ | Հանրապետական գործադիր մարմիններ |
| ՀԶՀ | Հայաստանի զարգացման հիմնադրամ |
| ՀԿ | Հասարակական կազմակերպություն |
| ՀՀ | Հայաստանի Հանրապետություն |
| ՀՆԱ | Համախառն ներքին արդյունք |
| ՀՏԶՀ | Հայաստանի տարածքային զարգացման հիմնադրամ |
| ՄԶԳ | Միջազգային զարգացման գործակալություն |
| ՄԶՌ | ՀՀ Կոտայքի մարզի 2017-2025 թվականների զարգացման ռազմավարություն |
| ՄՍԾ | Միասնական սոցիալական ծառայություն |
| ՏԶՀՊ | Տարածքային զարգացման համայնքային պատասխանատու |
| ՏԻՄ | Տեղական ինքնակառավարման մարմին |
| ՏԿԵՆ | Տարածքային կառավարման և ենթակառուցվածքների նախարարություն |
| ՓՄՁ | Փոքր և միջին ձեռնարկություններ |
|  |  |

**ՆԵՐԱԾՈՒԹՅՈՒՆ**

1. Կոտայքի մարզի զարգացման քաղաքականության ընդհանուր նպատակը մարզի տնտեսական, սոցիալական, տարածքային համաչափ և կայուն զարգացման խթանումն է՝ հաշվի առնելով առանձին համայնքների կարիքներն ու ռեսուրսները: Կոտայքի մարզի 2021թ. գործունեության ծրագիրը կազմվել է ՀՀ կառավարության 2017 թվականի հուլիսի 6-ի N 29-Ն արձանագրային որոշմամբ հաստատված ՀՀ Կոտայքի մարզի 2017-2025 թվականների զարգացման ռազմավարության (ՄԶՌ) հիման վրա: 2021թ. գործունեության ծրագրում ներառված են մեր երկրի տնտեսության մեջ և սոցիալական ոլորտում իրականացվող բարեփոխումների միտումները և կենսական նշանակություն ունեցող խնդիրների լուծման ուղղությամբ տարվող աշխատանքներն ու ՀՀ կառավարության` մարզերում դրական զարգացումներ ապահովելու ծրագրային մոտեցումներն ու դիրքորոշումները:
2. Ծրագիրը նպաստելու է մարզի զարգացման ռազմավարությամբ սահմանված նպատակների և գերակայությունների իրականացմանը: Տարեկան գործունեության ծրագրում ներկայացված են 2021թ. մարզում նախատեսված միջոցառումները և ֆինանսական ներդրումների ծավալներն ու ուղղությունները:
3. 2021թ. նախատեսված միջոցառումները ծրագրի արդյունքների հետ կապված են <<տրամաբանական հենք>> համակարգի միջոցով: Ծրագրում նախանշված են այն հիմքերը, որոնց վրա կառուցվելու են ծրագրի իրականացման մշտադիտարկման աշխատանքները:
4. 2021թ. գործունեության ծրագիրն ընդհանուր առմամբ ներառում է մարզի զարգացման ռազմավարական նպատակները, այն է.
5. 1. մարզի տնտեսական աճի ապահովում,
6. 2. համայնքների համաչափ զարգացում,

3. տարածքային և տեղական կառավարման համակարգերի կատարելագործում:

**ՄԶՌ հիմնական գերակայություններն են**.

1. դիվերսիֆիկացված արդյունաբերության զարգացում,
2. գյուղատնտեսության զարգացում և արդիականացում,
3. զբոսաշրջության զարգացում:

Ծրագրի իրագործման պարագայում ակնկալվում է ապահովել հետևյալ արդյունքները.

1) մարզի տնտեսության զարգացման աճ, այդ թվում`

* տնտեսվարող սուբյեկտների, մասնավորապես՝ ՓՄՁ գործունեության համար բարենպաստ պայմանների և հնարավորությունների ստեղծում,
* բնակչության զբաղվածության աճ և գործազրկության նվազում,
* բնակչության եկամուտների աճ և աղքատության կրճատում,
* գյուղատնտեսական մթերքների արտադրության և իրացման ծավալների աճ,
* մարզի շրջակա միջավայրի պահպանության բարելավում,
* զբոսաշրջության զարգացման խթանում և ոլորտում գրավչության ապահովում,
* սոցիալական ոլորտում (կրթություն, մշակույթ, սպորտ, առողջապահություն, սոցիալական ապահովություն) բնակչությանը մատուցվող ծառայությունների որակի բարելավում և մատչելիության մակարդակի բարձրացում,
* մարզային և համայնքային ենթակառուցվածքների բարելավում:

2) տարածքային կառավարման և տեղական ինքնակառավարման արդյունավետության բարձրացում,

3) մարզային և համայնքային զարգացման գործընթացներում քաղաքացիական հասարակության մասնակցության ակտիվացում:

1. **ԱՂՔԱՏՈՒԹՅԱՆ ԳՆԱՀԱՏՈՒՄԸ ՄԱՐԶՈՒՄ**

Բնակչության բարեկեցության աճը և աղքատության դեմ ուղղված պայքարը հանդիսանում է ՀՀ կառավարության և երկրի քաղաքացիական հասարակության կարևորագույն ու առաջնային խնդիր:

1. Աղքատությունը պայմանավորված է ոչ միայն բնակչության եկամուտների, այլև սպառման և ծախսերի ցածր մակարդակով: Աղքատության մակարդակի վրա էական ազդեցություն ունեն բազմաթիվ գործոններ (մասնավորապես` բնակչության կրթություն ստանալու, առողջության բավարար մակարդակ ապահովելու, երկրի հասարակական կյանքին ակտիվ մասնակցություն ունենալու սահմանափակ հնարավորությունները, տարբեր սոցիալական և այլ ռիսկերի նկատմամբ պաշտպանվածության ցածր աստիճանը և այլն): Աղքատության վերլուծության տվյալները փաստում են, որ աղքատ են բնակչության հետևյալ սոցիալական խմբերը.

1) բազմանդամ, հատկապես բազմազավակ ընտանիքների անդամները,

2) գործազուրկները և ցածր աշխատավարձով աշխատողները (ներառյալ մշակույթի և արվեստի բնագավառի աշխատողները),

3) փախստականները (հատկապես հանրակացարաններում և ժամանակավոր կացարաններում բնակվողները),

4) միայնակ կենսաթոշակառուների և հաշմանդամություն ունեցող անձանց այն մասը, որոնք բացի կենսաթոշակային ապահովումից, եկամտի այլ աղբյուրներ չունեն,

5) չաշխատող երիտասարդ ընտանիքները (այդ թվում` ամուսնալուծված և միայնակ մայրերը):

ՀՀ Կոտայքի մարզի 2021թ. գործունեության ծրագրի նպատակն է՝ բացահայտել մարզում աղքատությունը ծնող հիմնական գործոնները, մարզի սոցիալ-տնտեսական զարգացման խոչընդոտները և դրանց հիման վրա նախանշել աղքատության հաղթահարման մեխանիզմները:

Կոտայքի մարզի աղքատության մակարդակի ցուցանիշը 0.8%-ով ցածր է հանրապետական միջին ցուցանիշից (23.5%): Կոտայքի մարզի բնակչության աղքատության հաղթահարման և բարեկեցության բարելավման կարևոր պայմաններից է մարզի սոցիալական բնագավառների` առողջապահության, կրթության և սոցիալական պաշտպանության համակարգերի լիարժեք ու արդյունավետ գործունեությունն ու զարգացումը:

1. Բնակչության եկամուտների արդար վերաբաշխման ապահովումը և աղքատության հաղթահարումը, աշխատունակ աղքատների սեփական գործ հիմնելուն, եկամուտների ավելացմանը և սեփական աշխատանքով աղքատությունը հաղթահարելու հնարավորությունների ընդլայնումը, բնակչության, հատկապես աղքատ ընտանիքների և խոցելի խմբերի սոցիալական պաշտպանվածության աստիճանի բարձրացումը՝ նվազագույն կենսական պայմանների երաշխավորությամբ և աղքատանալու վտանգից ապահովագրման միջոցով, երաշխիք են հանդիսանում մինչև 2021 թվականը զգալիորեն կրճատել աղքատությունը:

Կոտայքի մարզում աղքատության հաղթահարման հիմնական ուղղություններն են.

1) փոքր և միջին ձեռնարկատիրության զարգացման միջոցով բնակչության զբաղվածության խնդրի լուծում,

2) մարզի համայնքներում անօթևան մնացած ընտանիքների համար բնակարանաշինության ծրագրերի իրականացում,

3) գյուղատնտեսական նշանակության հողերի պիտանելիության բարձրացման նպատակով մելիորացիոն աշխատանքների իրականացում, ոռոգման համակարգերի վերականգնում և կառուցում,

4) մարզի գյուղական համայնքներում (հատկապես փոքր գյուղերում) ենթակառուցվածքների զարգացմանն ուղղված ծրագրերի իրականացում:



**II. ԱՐԴՅՈՒՆԱԲԵՐՈՒԹՅՈՒՆ, ՓՄՁ ԵՎ ՄԱՍՆԱՎՈՐ ՀԱՏՎԱԾ**

Մարզի տնտեսական զարգացման գլխավոր ուղղությունը արդյունաբերության և էներգետիկայի արդի ներուժի հիման վրա բազմաճյուղ ոլորտների զարգացումն է, փոքր և միջին ձեռնարկատիրության աջակցության և գործարար ակտիվության բարձրացման նպատակով անհրաժեշտ պայմանների ապահովումը:

2021թ. մարզում արդյունաբերության ոլորտի և ՓՄՁ հատվածի զարգացմանն ուղղված անհրաժեշտ միջոցառումներն են.

1. արդյունաբերական ներուժի ճիշտ գնահատում և միջազգային փորձի ուսումնասիրություն,
2. նոր աշխատատեղերի ստեղծում՝ ի հաշիվ նոր արտադրական ճյուղերի ստեղծման և գործող արտադրական հզորությունների ընդլայնման,
3. ոչ արդիական տեխնոլոգիաները նորերով փոխարինելու գործընթացի իրականացում,
4. մարզի արդյունաբերական արտադրանքի արտահանման խթանման նպատակով արտերկրի առանձին մարզերի կամ շրջանների հետ կապերի հաստատման և խորացման գործընթացի շարունակում, համատեղ ձեռնարկությունների հիմնման ուղղությամբ գործնական քայլերի իրականացում,
5. ՓՄՁ աջակցման և մասնավոր հատվածի զարգացման տարածաշրջանային արդյունավետ ծրագրերի մշակում,
6. ՓՄՁ աջակցության ծրագրերում ՓՄՁ սուբյեկտների ընդգրկվածության մակարդակի բարձրացում,
7. մասնավոր հատվածի զարգացման ծրագրերի արդյունավետ իրականացման համար տարածաշրջանային ներդրումային առաջարկների փաթեթների կազմում և պարբերաբար իրազեկման միջոցառումների իրականացում ներքին և արտաքին ներդրողների համար։

Մարզի արդյունաբերության զարգացման հեռանկարը կապված է ներքոհիշյալ ճյուղերի զարգացման հետ.

1) մետաղամշակում,

2) գյուղմթերքների վերամշակում,

3) թեթև արդյունաբերություն,

4) թանկարժեք քարերի մշակում, ադամանդագործություն,

5) ձկնաբուծություն,

6) սննդի արդյունաբերություն,

7) վերականգնվող էներգիայի արտադրություն,

8) հանքահումքային արտադրություն,

9) զբոսաշրջություն:

2021 թվականին արդյունաբերության, ՓՄՁ և մասնավոր բնագավառում մարզում նախատեսված ներդրումների ծավալը կկազմի շուրջ 22,001,100.0 հազար դրամ: Այդ միջոցները կուղղվեն 13 ներդրումային ծրագրերի իրականացմանը (ձեռնարկությունների հիմնում, ջերմոցային տնտեսությունների, առևտրի ու սպասարկման օբյեկտների կառուցում): Նշված ծրագրերի իրագործման արդյունքում կստեղծվի 580 մշտական աշխատատեղ:

**III. ԶԲՈՍԱՇՐՋՈՒԹՅՈՒՆ**

Զբոսաշրջությունը կարևոր տեղ է զբաղեցնում Կոտայքի մարզի տնտեսության մեջ: Մարզում գործում են շուրջ 100 հյուրանոցային և հանգստի կազմակերպման համալիրներ, զբոսաշրջության համար առկա են անհրաժեշտ ենթակառուցվածքներ: Տարեցտարի ընդլայնվում և նորացվում է հյուրանոցային և հանգստի կազմակերպման համալիրների ցանցը: Կոտայքի մարզն իր զբոսաշրջային ենթակառուցվածքներով և նպաստավոր բնակլիմայական պայմաններով, ինչպես նաև պատմամշակութային և բնական հուշարձանների հարուստ բազմազանությամբ, պահպանված  ժողովրդական ավանդույթների և սովորույթների շնորհիվ կարող է դառնալ ոչ միայն հանրապետության, այլ տարածաշրջանի զբոսաշրջային կենտրոններից մեկը: Թվարկված նպաստավոր պայմանները կարող են դառնալ մարզում զբոսաշրջության տարբեր ձևերի զարգացման ամուր հենքը, մասնավորապես՝ էկոտուրիզմի, ագրոտուրիզմի, մարզական (լեռնադահուկային), առողջապահական և կրոնական զբոսաշրջության:

Մարզում զբոսաշրջության զարգացման հեռանկարը կարելի է դասակարգել ըստ առանձին բնութագրիչների, հատկապես՝ ըստ համայնքների տնտեսությունների:

Այս տեսանկյունից կարևոր խնդիր է համարվում Ծաղկաձոր, Եղվարդ, Գառնի, Գեղարդ, Մեղրաձոր, Լեռնանիստ, Թեղենիք համայնքների և Բջնի, Արզական բնակավայրերի զարգացման հեռանկարները։

Մարզի տարածքում են գտնվում հազարից ավելի պատմամշակութային օբյեկտներ` եկեղեցական համալիրներ, եկեղեցիներ, մատուռներ, տուն-թանգարաններ, սակայն դրանց մեծ մասը դեռևս գտնվում են անմխիթար վիճակում, որը կարող է բացասաբար անդրադառնալ այդ գոտիներում զբոսաշրջության զարգացման վրա։

***Կոտայքի մարզում զբոսաշրջության զարգացման անհրաժեշտ նախապայմաններն են.***

1. ենթակառուցվածքների համաչափ զարգացում` հյուրանոցային համալիրների, հանգստյան տների վերանորոգում, վերակառուցում, ինչպես նաև դեպի պատմամշակութային հուշարձաններ տանող ավտոճանապարհների վերանորոգում,
2. այլընտրանքային հանգստի կենտրոն կարող է դառնալ Հանքավանի ձորը (Աղավնաձոր, Մարմարիկ, Մեղրաձոր, Արտավազ, Հանքավան)՝ ամբողջացնելով Ծաղկաձորի հետ համատեղ միջազգային նշանակության հանգստի, առողջարանային և զբոսաշրջության կենտրոն ստեղծելու հեռանկարը, ինչպես նաև Մարմարիկի ջրամբարը լրացուցիչ նպաստավոր պայմաններ կարող է ստեղծել լողափնյա հանգստի համար,
3. Աղվերան, Արզական, Արալեռ տարածքների հնարավորությունների օգտագործմամբ համապատասխան ծրագրի իրականացում,
4. Բջնի գյուղի՝ պատմամշակութային արժեք ներկայացնող Բջնիի ամրոցի և եկեղեցու տարածքների ներառումը մարզի զբոսաշրջային գոտիներում,
5. մարզի տարածքում էկոտուրիզմի զարգացման խթանում,
6. զբոսաշրջային վայրերի հարակից տարածքներում սպասարկման ծառայությունների, հուշանվերների, մշակութային արտադրանքի վաճառքի տաղավարների հիմնում,
7. հանրային զուգարանների կառուցում համապատասխան տեղերում,
8. Կոտայքի մարզի տուրիստական ինտերնետային կայքի ստեղծում:

Նշված միջոցառումների իրականացման արդյունքում մարզ այցելող զբոսաշրջիկների թիվը կավելանա շուրջ 15%-ով. ընդ որում տարեկան մարզ է այցելում ավելի քան 400 հազար զբոսաշրջիկ:

***Զբոսաշրջության զարգացման նպատակով անհրաժեշտ է նաև կատարել օրենսդրական փոփոխություններ***, որի արդյունքում անհամեմատ կկրճատվեն այդ նպատակով օգտագործվելիք հողամասերի նպատակային նշանակության փոփոխման համար սահմանված ժամկետներն ու կոռուպցիոն ռիսկերը, որը կնպաստի համապատասխան ներդրումային հոսքերի աճին և տվյալ գործունեությամբ զբաղվելու բիզնես գրավչությանը, իսկ այդ նպատակով ինքնակամ կառուցված շենքերի և շինությունների` սահմանված կարգով օրինականացման արդյունքում համայնքային բյուջեների համար կստեղծվեն լրացուցիչ մուտքերի հնարավորություններ:

Կոտայքի մարզում 2021 թվականին զբոսաշրջության ոլորտում նախատեսվում է իրականացնել 8.7 մլրդ. դրամի ներդրումներ: Ընդ որում 8.2 մլրդ. դրամ կուղղվի 16 մասնավոր ներդրումային ծրագրերի իրականացմանը, այն է` հանգստի նոր գոտիների հիմնում, հյուրանոցային և ռեստորանային համալիրների կառուցում: Ինչպես նաև Հայաստանի տարածքային զարգացման հիմնադրամի կողմից Համաշխարհային բանկի վարկային միջոցներով կիրականացվի Գառնու տաճարի շրջակա տարածքի բարեկարգման ծրագիրը, որի արժեքը կազմում է 235.0 մլն. դրամ: 2020 թվականի սուբվենցիայի ծրագրերի շրջանակներում պետական և համայնքի բյուջեների միջոցներով Եղվարդ համայնքում նախատեսվում է հիմնել հանգստի գոտի, որի արժեքը կազմում է 228.4 մլն. դրամ:

2021թ. զբոսաշրջության բնագավառում մարզում նախատեսված ներդրումների ծավալը կկազմի շուրջ 8,687,028.7 հազար դրամ: Նշված ծրագրերի իրականացման արդյունքում կստեղծվի 710 մշտական աշխատատեղ:

**IV.****ԳՅՈՒՂԱՏՆՏԵՍՈՒԹՅՈՒՆ**

Գյուղատնտեսության ոլորտը մարզի տնտեսության մեջ առաջնային տեղ է զբաղեցնում: Գյուղատնտեսական արտադրությունը հիմնականում կազմակերպվում է գյուղացիական և ֆերմերային տնտեսությունների միջոցով։ Մարզի գյուղատնտեսության ոլորտի հիմնական ուղղություններն են` բուսաբուծությունը և անասնապահությունը:

Մարզում առկա է37708 հա վարելահող, որից տարեկան օգտագործվում է 40-50%-ը: Վարելահողերի չօգտագործման հիմնական պատճառներն են` բնակավայրերից հեռու գտնվելը, քարքարոտությունը, ինչպես նաև ոռոգելիության դժվարությունները: Մարզում 18815 հա ոռոգելի վարելահողերից 2020թ. ոռոգվել է 7652 հա: Նախատեսվում է 2021թ. ոռոգելի հողատարածքներն ավելացնել շուրջ 100 հա-ով նոր ջրագծերի կառուցման շնորհիվ:

Ոլորտի հետագա զարգացումն ապահովելու նպատակով ներկայացվող միջոցառումներն են.

**-*Գյուղտեխնիկայով ապահովում****.* մարզի գյուղատնտեսության ոլորտի զարգացումը մեծապես պայմանավորված է գյուղտեխնիկայի ներդրման ու կիրառման ասպարեզում նոր ծրագրերի և նոր մոտեցումների կիրառմամբ: Անհրաժեշտություն է ներկայիս պահանջներին համապատասխան ժամանակակից մեքենատրակտորային կայանների հիմնումը: Կայանների գործունեության արդյունքում կնվազեն մատուցվող ծառայությունների գները:

2021թ. մարզում գյուղատնտեսական տեխնիկայի ֆինանսական վարձակալության պետական աջակցության ծրագրի շրջանակներում ձեռք կբերվի շուրջ 30 տեխնիկա:

**-*Ինտենսիվ այգիների հիմնում, ֆերմերների վերապատրաստում և օրգանիկ գյուղատնտեսության խրախուսում.*** նոր ինտենսիվ այգիների հիմնում ժամանակակից տեխնոլոգիաներով /հակակարկտային ցանց, ոռոգման կաթիլային եղանակ և այլն, տնկիների խնամքի ու մշակության նոր մեթոդների ներդնում/, ինչպես նաև տնկանյութի արտադրությամբ զբաղվող կենտրոնի հիմնում, որի համար բազա կարող է ծառայել Նոր Գեղի համայնքում գտնվող նախկին տնկարանային տնտեսությունը:

2021թ. նախատեսվում է մարզում հիմնել 40 հա ինտենսիվ այգի (Արզնի- 20 հա, Կամարիս- 1 հա, Գեղարդ- 4 հա, Զորավան- 11 հա, Զովունի-3 հա, Արգել- 1 հա):

Ինտենսիվ այգիների ավելացմանը զուգընթաց մարզում ավելանում է նաև փոքր սառնարանային տնտեսությունների թիվը:

**-*Արոտների արդյունավետ օգտագործում.*** ներկայումս օգտագործվում է առկա արոտների 40-45%-ը: Նշված ցուցանիշն ավելացնելու նպատակով անհրաժեշտ է քայլեր ձեռնարկել հեռագնա արոտներն էլեկտրասնուցմամբ ապահովելու ուղղությամբ, որի արդյունքում կկրճատվի միավոր արտադրանքի ինքնարժեքը և կավելանան անասնապահական մթերքների ծավալները:

-***Հողերի արդյունավետ, ամբողջական և նպատակային օգտագործում***.հողերի օգտագործման արդյունավետությունը բարձրացնելու նպատակով անհրաժեշտ է սկսել չօգտագործվող հողերի հետվերադարձի գործընթացը՝ համաձայն գործող կարգի (ըստ անհրաժեշտության կատարել նաև օրենսդրական փոփոխություններ), և նպատակային օգտագործման պատասխանատվությունը դնել համայնքի ղեկավարների վրա:

-***Ոռոգման համակարգերի կառուցում.*** մարզի համայնքների ոռոգման համակարգերում հոսակորուստների նվազեցման և առանձին համայնքներին ոռոգման ջրով ապահովելու համար անհրաժեշտ է կառուցել նոր ջրագծեր և վերանորոգել հին ցանցերը:

Մարզի ջերմոցային տնտեսությունների տարածությունը կազմում է 99.5 հա: 2021թ. նախատեսվում է այն ավելացնել 18.65 հա-ով (Ալափարս- 6հա, Ակունք- 0.7 հա, Կամարիս- 4.5 հա, Մրգաշեն- 6 հա, Նոր Արտամետ- 0.15 հա, Զորավան- 1.3 հա):

Նախատեսվում է մարզում զարգացնել հացահատիկային մշակաբույսերի սերմարտադրությունը՝ ստեղծելով հացահատիկի սերմարտադրողների միություն: Սա ենթադրում է մի շարք երկարաժամկետ հետևողական միջոցառումների իրականացում, որոնք ուղղված կլինեն մարզում հացահատիկի ամբողջ տնտեսության վերականգնմանը:

Մարզում կարևորվում են նաև կարտոֆիլի արտադրությանն ու սորտաթարմացմանն ուղղված միջոցառումները: 2021թ. ֆերմերային տնտեսությունների սեփական նախաձեռնությամբ մարզ կներկրվի ավելի քան 55 տոննա էլիտար տնկանյութ: Նախատեսվում է նաև կարտոֆիլի տնկանյութի աճեցում անջրդի պայմաններում:

***Մարզում առկա հակակարկտային կայանները (27 հատ) բավարար չեն ցանքատարածությունները կարկտահարությունից պաշտպանելու համար: Ուստի անհրաժեշտ է մարզի տարածքում ավելացնել հակակարկտային կայանների թիվը՝ համագործակցելով ԱԻՆ համապատասխան ծառայության հետ:***

Բարձրորակ տնկանյութի և սերմանյութի օգտագործման, ագրոտեխնիկական պահանջների կատարման, ինչպես նաև գյուղատնտեսական կենդանիների տոհմային հատկանիշների բարելավման միջոցով անհրաժեշտ է բարձրացնել ինչպես մշակաբույսերի բերքատվությունը, այնպես էլ կենդանիների մթերատվությունը` արդյունքում բարձրացնելով արտադրության արդյունավետությունը:

***Գյուղատնտեսության ոլորտի զարգացման մյուս կարևոր նախադրյալը անասնապահության արտադրողականության բարձրացումն է տոհմային տնտեսությունների հիմնման և արհեստական սերմնավորման միջոցառումների իրականացման շնորհիվ: Վերջինս մասամբ իրականացվում է ՀՀ պետական բյուջեից տրամադրվող հատկացումների հաշվին:***

2021թ. պետական ֆինանսավորմամբ կիրականացվեն գյուղատնտեսական կենդանիների հակաանասնահամաճարակային միջոցառումներ:

***Մարզում գործում է 18 սպանդանոց` Արամուս, Արզնի, Եղվարդ, Մայակովսկի, Հրազդան, Աբովյան, Չարենցավան, Ակունք, Գառնի, Ջրվեժ, Բալահովիտ, Գետամեջ, Կամարիս, Առինջ, Պռոշյան համայնքներում` խոշոր և մանր եղջերավոր կենդանիների, իսկ Նոր Գեղի համայնքում` թռչնի:***

2021թ. գյուղատնտեսության բնագավառում մարզում նախատեսված ներդրումների ծավալը կկազմի շուրջ 1,393,821.3 հազար դրամ: Նշված ծրագրերի իրականացման արդյունքում կստեղծվի 210 մշտական աշխատատեղ:

**V.** **ԲՆԱՊԱՀՊԱՆՈՒԹՅՈՒՆ**

Կոտայքի մարզի առկա բնապահպանական խնդիրներն ընդգրկում են հիմնականում ջրօգտագործման, ընդերքօգտագործման, անտառտնտեսվարման ոլորտները: Բնության և շրջակա միջավայրի պահպանության բարելավման նպատակով մարզում նախատեսվում է իրականացնել ներքոնշյալ միջոցառումները.

1. կենցաղային և շինարարական աղբի հեռացման, աղբավայրերի կանոնակարգված շահագործման խնդիրների լուծում,

2. ջրային ռեսուրսների առավել արդյունավետ և նպատակաուղղված կառավարում` ջրային ավազանների անաղարտության ապահովում, կեղտաջրերի մաքրման ու մշակման աշխատանքների կազմակերպում, համայնքների և տնտեսվարող սուբյեկտների կողմից ջրօգտագործման թույլտվությունների ձեռքբերման աշխատանքների իրականացում,

3. անտառային ռեսուրսների, հատուկ պահպանվող տարածքների կայուն կառավարում, պահպանություն, վերարտադրություն և արդյունավետ օգտագործում,

4. բնության և պատմամշակութային հուշարձանների պահպանության նկատմամբ հսկողության իրականացում, դրանց շրջակայքում սանիտարական մաքրման աշխատանքների կազմակերպում,

5. մարզի առողջարանների, հանգստյան տների, հանգստի գոտիների, զբոսաշրջային երթուղիների տարածքներում առկա ջրային ավազանների մաքրության ապահովում. հանգստյան տներից դուրս եկող կեղտաջրերի մաքրման աշխատանքների իրականացում` ժամանակակից լոկալ մաքրման կայանների կառուցում,

6. բնապահպանական հիմնախնդիրների լուծման գործում համայնքների մասնակցության ակտիվացում` շեշտը դնելով անտառամերձ տարածքների վրա, դրանց լուծման ուղիների վերաբերյալ իրազեկվածության աստիճանի բարձրացում,

7. մարզում կենտրոնացված աղբավայրի կառուցում:

***2020թ. աղբահանություն կատարելու համար ֆիզիկական անձանց հետ կնքվել է 4450 պայմանագիր: 2021թ. նախատեսվում է ֆիզիկական անձանց հետ կնքված պայմանագրերի թիվն ավելացնել 2200-ով, իսկ իրավաբանական անձանց կնքված պայմանագրերի թիվը` 80-ով` համայնքներում աղբահանության համար նախատեսված գումարը հասցնելով 516.0 մլն. դրամի:***

2021թ. Զարգացման և վերակառուցման եվրոպական բանկի վարկային և դրամաշնորհային ծրագրով նախատեսվում է իրականացնել Կոտայքի մարզում կենտրոնացված աղբավայրի կառուցման շինարարական աշխատանքները, որի նպատակով կներդրվի 833.2 մլն. դրամ, որից պետության համաֆինանսավորումը կազմում է 138.8 մլն. դրամ:

Հայաստանի տարածքային զարգացման հիմնադրամի կողմից վարկային միջոցներով կիրականացվեն Հրազդան և Ակունք համայնքներում սանիտարական աղբավայրի ենթակառուցվածքների, փոխաբեռնման կայանի կառուցման աշխատանքներ, որի նպատակով 2021 թվականին կներդրվի 1.8 մլրդ. դրամ, ինչպես նաև կոմունալ ծառայությունների և աղբահանության իրականացման համար Ջրվեժ համայնքին կհատկացվի տեխնիկա` 146.7 մլն. դրամ արժեքով:

Պետական բյուջեից նախատեսվում է հատկացնել 348.9 հազ. դրամ` Հրազդան համայնքի բնապահպանական ծրագրի համար:

2021թ. բնապահպանության բնագավառում մարզում նախատեսված ներդրումների ծավալը կկազմի շուրջ 2,778,225.1 հազար դրամ:

**VI. ՍՈՑԻԱԼԱԿԱՆ ՈԼՈՐՏ**

**6.1. Կրթություն**

***Ապահովելով կրթության համակարգում արձանագրված ձեռքբերումների աստիճանական զարգացումն ու ընդլայնումը` կրթական հաստատությունների կառավարման արդյունավետության և կրթության որակի բարձրացման նպատակով անհրաժեշտ է իրականացնել հետևյալ միջոցառումները*.**

- դպրոցների նկատմամբ հասարարական հսկողությունը և թափանցիկությունը բարձրացնելու նպատակով կայքերում նաև տնօրենների կողմից ընդունված անհատական իրավական ակտերի տեղադրում,

**-** դպրոցների խորհուրդների կողմից առնվազն տարեկան երկու անգամ դպրոցի ուստարվա աշխատանքային ծրագրում ընդգրկված զարգացման ծրագրերի դրույթների, կատա­րողականների (հաշվետվությունների) քննարկում և համապատասխան գնա­հատականների ամրագրում,

- ուսումնական տարվա ընթացքում թեմատիկ ուսումնասիրությունների իրականացում, քննարկումների կազմակերպում,

- ուսումնական հաստատությունների կողմից մրցութային հիմունքներով պետա­կան բյուջեից լրացուցիչ ֆինանսավորում ստանալու նպատակով այլընտրանքային ծրագրերի մշակում՝ կրթական տեխնոլոգիաների կամ ուսուցման կազմակերպման ոչ ավանդական ձևերի ներդրմամբ:

Գերմանական միջազգային համագործակցության ընկերության հետ (GIZ) համագործակցության շրջանակներում 2021թ. նախատեսվում է շարունակել Կոտայքի տարածաշրջանային պետական քոլեջում փորձարարական կարգով ներդրված «Զբոսաշրջային ծառայությունների կազմակերպում՝ օտար լեզվի խորացված իմացությամբ» մասնագիտության դուալ կրթական մոդելով ուսուցումը:

Ուսումնական գործընթացում տեղեկատվական հաղորդակցման տեխնոլոգիաների կիրառման միջոցով անհրաժեշտ է բարձրացնել հանրակրթական հաստատություններում համակարգչային գիտելիքների իմացության մակարդակը:

2021թ. նախատեսվում է շարունակել մարզի դպրոցների վերանորոգմանը, ժամանակակից լաբորատորիաներով և լաբորատոր սարքավորումներով, ինչպես նաև նորագույն տեղեկատվական-տեխնոլոգիական միջոցներով ապահովմանը և մարզամշակութային կյանքի ակտիվացմանն ուղղված աշխատանքները: Կշարունակվի ուսուցիչների վերապատրաստման գործընթացը:

Անհրաժեշտ է ուշադրությունը կենտրոնացնել հատկապես նախադպրոցական կրթական ծառայությունների մատուցման որակին. հատկապես կարևորվում է նախադպրոցական հաստատությունների շենքային պայմանների բարելավումը, սոցիալապես անապահով ընտանիքների երեխաների համար նախադպրոցական կրթական ծառայությունների մատչելիության ապահովումը:

2021թ. պետական բյուջեից կհատկացվի 7.0 մլրդ. դրամ մարզպետարանի ենթակայության 92 կրթական հաստատություններին՝ կրթական ծառայությունների մատուցման համար (36151 աշակերտ):

2021թ. ՀՀ քաղաքաշինության կոմիտեի կողմից նախատեսվում է իրականացնել Նոր Գեղիի ակադեմիկոս Գ. Աղաջանյանի անվան պետական գյուղատնտեսական քոլեջի, Ջրառատի միջնակարգ դպրոցի, Կաթնաղբյուրի հիմնական դպրոցի շենքերի հիմնանորոգման աշխատանքներ, որոնց համար պետական բյուջեից կհատկացվի 254.4 մլն. դրամ գումար:

Ինչպես նաև Սեյսմիկ անվտանգության բարելավման ծրագրի շրջանակներում Հայաստանի տարածքային զարգացման հիմնադրամի կողմից վարկային միջոցներով կիրականացվեն Աբովյանի թիվ 2 դպրոցի և Հրազդանի թիվ 2 դպրոցի շենքերի կառուցման աշխատանքներ` 940.0 մլն. դրամ գումարով:

Պետական և համայնքների բյուջեների միջոցներով 2020 թվականի սուբվենցիայի ծրագրերի շրջանակներում նախատեսվում է իրականացնել 6 մանկապարտեզների շենքերի կառուցման և վերակառուցման (Արամուս, Նոր Գյուղ, Ջրվեժ, Բալահովիտ, Գողթ, Քաղսի համայնքներում) և 3 մանկապարտեզների շենքերի հիմնանորոգման աշխատանքներ (Նոր Գեղի, Զովք, Քանաքեռավան համայնքներում), որոնց արժեքը կազմում է 1.2 մլրդ. դրամ: Նախադպրոցական ուսումնական հաստատությունների շենքերի հիմնանորոգման և կահավորման նպատակով 2021թ. համայնքային բյուջեներից նախատեսվում է ներդնել ընդհանուր 998.7 մլն. դրամ գումար:

2021թ. կրթության բնագավառում մարզում նախատեսված ներդրումների ծավալը կկազմի շուրջ 9,789,947.0 հազար դրամ:

**6.2. Մշակույթ, սպորտ և երիտասարդության հարցեր**

2021 թվականին մշակույթի և սպորտի բնագավառներում մարզպետարանի գործունեությունը նպատակաուղղվելու է մարզում պետական քաղաքականության իրականացմանը, մշակույթի դերի բարձրացմանը, պետական, ազգային և այլ տոների, ազգային ծեսերի ու ավանդույթների վերականգնմանն ու տարածմանը, մշակութային ժառանգության պահպանությանը, զանգվածային մշակութային և մարզական միջոցառումների կազմակերպմանը, կադրային քաղաքականության և մշակութային կրթության զարգացմանը, երիտասարդության հետ տարվող աշխատանքների աջակցմանն ու ակտիվացմանը:

Մշակույթի ոլորտի զարգացումը հնարավոր է իրականացնել մշակութային կազմակերպությունների համաչափ տեղաբաշխման, դրանց բնականոն գործունեության ապահովման, նյութատեխնիկական պայմանների բարելավման, շենքերի հիմնանորոգման, զարգացման ծրագրերի կազմման և իրականացման միջոցով:

Ոլորտում կարևորվում են հետևյալ միջոցառումները.

- մարզի բնակավայրերի մշակույթի տների, երաժշտական և արվեստի դպրոցների շենքերի վերանորոգման աշխատանքների իրականացում, նոր գույքով ու տեխնիկական սարքավորումներով համալրում,

- մի շարք համայնքներում ազգային արհեստագործական կենտրոնների և արվեստանոցների ստեղծում` ժողովրդական վարպետներին և արվեստագետներին տրամադրելու նպատակով, ինչը կնպաստի ժողովրդական արհեստագործության պահպանմանը և զարգացմանը, ինչպես նաև մշակութային արտադրանք ստեղծելուն,

- մշակութային կյանքին բնակչության մասնակցության պայմանների, մշակութային գործունեություն իրականացնելու և մշակութային ծառայություններից օգտվելու մատչելիության ապահովում, ինչի արդյունքում կավելանա մշակույթի ոլորտի շահառուների թիվը,

- մշակույթի ոլորտի կադրերի վերապատրաստման և որակավորման ծրագրերի իրականացում,

- մշակութային զբոսաշրջության զարգացում` պատմամշակութային հուշարձանների օգտագործման, զբոսաշրջային նոր երթուղիների և ազգային արհեստագործական կենտրոնների ստեղծման միջոցով,

- մշակույթի ոլորտի աշխատողների, գեղարվեստական կրթության հաստատության դասավանդողների սոցիալական վիճակի բարելավում:

Ֆիզիկական կուլտուրայի և սպորտի ոլորտի զարգացման գործում կարևորվում է մարզում ֆիզիկական դաստիարակության որակի բարձրացման, առողջ ապրելակերպի քարոզչությանը ուղղված մարզական մասսայական մրցաշարերի կազմակերպման, մատաղ սերնդի ռազմահայրենասիրական դաստիարակության ուղղությամբ ծրագրերի իրականացումը: Ոլորտի զարգացմանն ուղղված միջոցառումներն են.

- մարզադպրոցներին և հանրակրթական դպրոցներին անհրաժեշտ մարզագույքով ապահովում.

- մարզադպրոցներում աշխատող մարզիչ-մանկավարժների և վարչական անձնակազմի աշխատակիցների սոցիալական վիճակի բարելավում,

**-** բնակավայրերի հատակագծման ընթացքում մարզական կառույցների, մարզական խաղահրապարակների ու բակերի նախատեսում:

Մարզում երիտասարդների կայացման, նրանց գիտական և ստեղծագործ ներուժը հասարակական կյանքում լիարժեք իրացնելու համար անհրաժեշտ միջոցառումներն են.

- երիտասարդության սոցիալ-տնտեսական, իրավաքաղաքական, հոգևոր-մշակութային կենսագործունեության համար համապատասխան պայմանների ապահովում,

- երիտասարդության շրջանում առկա սոցիալ-տնտեսական, կրթական, մարզամշակութային, առողջապահական և այլ խնդիրների լուծման նպատակով մարզպետարանի և տեղական ինքնակառավարման մարմինների կողմից համակարգված աշխատանքների իրականացում,

- երիտասարդության հարցերով պետական քաղաքականությունը մարզում առավել արդյունավետ և համակողմանի իրականացնելու նպատակով մարզպետին առընթեր երիտասարդական խորհրդի աշխատանքներին աջակցություն:

Տարվա ընթացքում մարզի գյուղական և քաղաքային համայնքներում կկազմակերպվեն և կիրականացվեն ազգային, պետական տոներին նվիրված միջոցառումներ, տարելիցներ, փառատոններ, ցուցահանդեսներ, տոնախմբություններ, համերգային և թատերական ծրագրեր, սպորտային մրցումներ, հուշամրցաշարեր և առաջնություններ:

2021թ. մարզային մշակութային միջոցառումների կազմակերպման համար պետական բյուջեից նախատեսվել է հատկացնել 2.0 մլն. դրամ, իսկ երաժշտական ու արվեստի դպրոցներում <<Ազգային, լարային ու փողային նվագարանների ուսուցում>> ծրագրով` 55.1 մլն. դրամ գումար (շահառուներ՝ 15 դպրոցների 253 աշակերտներ):

Ինչպես նաև 2020 թվականի սուբվենցիայի ծրագրերի շրջանակներում պետական և համայնքների բյուջեների միջոցներով նախատեսվում է իրականացնել 5 մշակույթի տների շենքերի (Քանաքեռավանի, Վերին Պտղնիի, Հացավանի, Արզնիի, Արագյուղի) հիմնանորոգման աշխատանքներ, որոնց ընդհանուր արժեքը կազմում է 368.8 մլն. դրամ:

2021թ. համայնքների բյուջեներից նախատեսվում է իրականացնել 515.1 մլն. դրամի ներդրումներ` մշակութային և մարզական օբյեկտների հիմնանորոգման նպատակով:

2021թ. մշակույթի, սպորտի և երիտասարդության հարցերի բնագավառում մարզում նախատեսված ներդրումների ծավալը կկազմի շուրջ 682,938.9 հազար դրամ:

**6.3. Առողջապահություն**

Առողջապահական ծառայությունների մատչելիության ու որակի բարձրացումը մարզում հանդիսանում է ոլորտի գերակա նպատակ:

Մարզի տարեկան գործունեության ծրագրում արտացոլված առողջապահության ոլորտի գերակայություններ են.

1. Մարզի առողջապահության համակարգի բժշկական հաստատությունների կառավարման կառուցվածքների արդիականացում (ղեկավար անձնակազմի վերապատրաստում), մենեջմենթի թափանցիկ կազմակերպչական կառուցվածքի ներդնում, բժշկական հաստատությունների՝ որակյալ կադրերով համալրում և առկա մասնագիտական ներուժի հմտությունների բարելավում, ընտանեկան բժշկության համակարգի լիարժեք կայացմանն ուղղված միջոցառումների իրականացում (ԱԱՊ համակարգը ամբողջությամբ համալրել ընտանեկան բժիշկներով, բուժքույրերով և վերահսկել դրանց գործառույթների ամբողջական իրականացումը):

2. Մոր և մանկան բժշկական ծառայության բարելավում.

ա) հիվանդանոցային ծառայությունը մանկական ռեանիմատոլոգներով, նեոնատոլոգներով, մանկաբույժներով համալրում, ինչպես նաև մանկաբուժության համար անհրաժեշտ բժշկական սարքավորումներով և կահավորանքով հագեցում,

բ) կանանց մոտ սեռավարակների, կրծքագեղձի և արգանդի վզիկի նախաքաղցկեղային վիճակների վաղ հայտնաբերում (30-60 տարեկան կանանց շրջանում զանգվածային կանխարգելիչ զննումների լիակատար իրականացման միջոցով) և բուժման կազմակերպում, պտղաբերության կարգավորման, սեռավարակների և անցանկալի հղիությունից պաշտպանվելու նպատակով խորհրդատվությունների տրամադրում, բեղմնականխման ժամանակակից միջոցներով ապահովում, հղիության արհեստական ընդհատումների կրկնակի կրճատում,

գ) հղիների նախածննդյան հսկողության իրականացում չափորոշիչներով նախատեսված ժամկետներում և ծավալով, հղիության մինչև 12 շաբաթական շրջանում ընդգրկվածության տոկոսի բարձրացում,

դ) ֆիզիկական և սեռական հասունացման գնահատման ծրագրերում դեռահաս աղջիկների ընդգրկում:

3. Շտապ բժշկական օգնության ծառայության բարեփոխումների ծրագրի շարունակականության ապահովում` բժշկական անձնակազմի մասնագիտական հմտությունների շարունակական կատարելագործում վերապատրաստումների միջոցով:

4. Տուբերկուլյոզով տառապող անձանց վաղ հայտնաբերում զանգվածային կանխարգելիչ զննումների միջոցով, հիվանդների շարունակական բուժման կազմակերպում, հատկապես դեղորայքակայուն տուբերկուլյոզով հիվանդների բուժման հսկողության ուժեղացում:

5. Մարզի բնակչության ժողովրդագրական ցուցանիշների, ծնելիության, հիվանդացության, մահացության ցուցանիշների վերլուծություն:

2021թ. Կոտայքի մարզի առողջապահական հաստատություններում ՀՀ ԱՆ <<Առողջապահական ԾԻԳ>> պետական հիմնարկի կողմից <<Հիվանդությունների կանխարգելում և վերահսկում>> վարկային ծրագրի շրջանակներում կիրականացվեն սքրինինգային ծրագրեր:

Վերոնշյալ առողջապահական ծառայությունների ցուցանիշների բարելավումը մարզում կհանգեցնի որակյալ բժշկական սպասարկման ապահովմանը, նեղ մասնագետներով համալրումը կհանգեցնի ազգաբնակչության մեծ հոսքին տեղի բժշկական կենտրոններ և վճարովի ծառայություններից գոյացած մուտքերի ավելացմանը:

Ըստ ՀՀ առողջապահության նախարարության տրամադրած տեղեկատվության` 2021թ. նախատեսվում է մեկնարկել Չարենցավանի բժշկական կենտրոնի կցակառույցի կառուցման աշխատանքները:

***Մարզպետարանի ենթակայության առողջապահական հաստատությունների 2020թ. գլոբալ բյուջեն կազմել է 3.7 մլրդ. դրամ*։ Իսկ վճարովի ծառայությունների գումարը կազմել է 604.0 մլն. դրամ:**

**Նախատեսվում է 2021թ. վճարովի ծառայությունների ծավալը հասցնել 700.0 մլն. դրամի:**

2021թ. առողջապահության բնագավառում մարզում նախատեսված ներդրումների ծավալը կկազմի շուրջ 3,800,000.0 հազար դրամ:

**6.4. Սոցիալական պաշտպանություն**

Մարզում սոցիալական պաշտպանության ոլորտի զարգացման գերակա նպատակն է՝ սոցիալական ծառայությունների մատչելիության և որակի բարձրացումը, մասնավորապես.

1. բնակչության խոցելի խմբերին տրամադրվող սոցիալական ծառայությունների ընդլայնում, սոցիալական ծառայություններ մատուցող կադրերի շարունակական վերապատրաստում, սոցիալական ծրագրերի վերաբերյալ իրազեկման մակարդակի բարձրացում, սոցիալական ծառայությունների կառավարման, նյութատեխնիկական բազայի բարելավում,

2. սոցիալական ծառայությունների համակարգի կառավարման բարելավում, որտեղ կարևորվում են հասարակական կազմակերպությունների, տեղական ինքնակառավարման մարմինների և միասնական սոցիալական ծառայության տարածքային կենտրոնների միջև տեղեկատվության փոխանակման, մարզում իրականացվող սոցիալական ծրագրերի համակարգման մեխանիզմների մշակումը և ներդնումը, ինչպես նաև պետական և ոչ պետական կառույցների համատեղ ջանքերով խոցելի խմբերի կարիքների գնահատման միջոցառումների կանոնավոր իրականացումը և տվյալների շտեմարանի ստեղծումը,

3. Միասնական սոցիալական ծառայության տարածքային կենտրոնների նյութատեխնիկական պայմանների բարելավում և արդիականացում, նրանց գործունեության արդյունավետության բարձրացում,

4. սոցիալական ծառայություններ մատուցող կադրերի շարունակական վերապատրաստում, մասնավորապես կարևորվում է սոցիալական ծառայությունների մասնագետների կարիքների գնահատման հմտությունների ուսուցանումը, դոնորներ, հովանավորներ փնտրելու հմտությունների զարգացումը, հաշմանդամություն ունեցող անձանց, ծերերին խնամելու, այդ թվում՝ տնային պայմաններում խնամք կազմակերպելու համար խնամատարների վերապատրաստումը,

5. մարզում ընտանիքի, կանանց և երեխաների իրավունքների պաշտպանությանն ուղղված պետական քաղաքականության իրականացման և այդ խմբերի սոցիալական պաշտպանությանն ուղղված պետական նպատակային ծրագրերի շրջանակներում մարզային ծրագրերի մշակում, դրանց կատարման ապահովում,

6. կյանքի դժվարին իրավիճակում հայտնված (ԿԴԻՀ) երեխաների իրավունքների պաշտպանության բնագավառում վերջիններիս հետ տարվող աշխատանքների հետ կապված պատասխանատվություն կրող բոլոր կառույցների՝ ոստիկանության, դատախազության, կրթական, առողջապահական համակարգերի, ցերեկային կենտրոնների, դատաիրավական համակարգի, միասնական սոցիալական ծառայության տարածքային կենտրոնների, հասարակական կազմակերպությունների համակարգված փոխհամագործակցության իրականացում` ընտանիքում ապրելու և դաստիարակվելու երեխայի իրավունքի ապահովման նպատակով,

7. մարզում ՀՀ ոստիկանության ԱԳԲ-ների, ՏԻՄ-երի, ՄՍԾ-ների և ԽՀՀ-ի պատասխանատուների հետ համատեղ, անչափահասների հիմնախնդիրների արագ արձագանքման և վաղ հայտնաբերման նպատակով հանրակրթական դպրոցներում կանխարգելիչ միջոցառումների կազմակերպում, մուրացիկ, թափառաշրջիկ և իրավախախտ երեխաների հայտնաբերում և սոցիալ-հոգեբանական վերականգնողական աշխատանքների իրականացում,

8. կանանց և տղամարդկանց իրավահավասարության քաղաքականության և սեռի հատկանիշով պայմանավորված բռնության կանխարգելման ծրագրերի մշակում և դրանց կատարման ապահովում,

9. մարդկանց թրաֆիքինգի և շահագործման դեմ պայքարի կազմակերպման ազգային ծրագրերի իրականացմանն աջակցության ցուցաբերում,

10. մարզում ընտանիքի, կանանց և երեխաների պաշտպանության նպատակով մարզային ՀԿ-ների և միջազգային կառույցների հետ շարունակական համագործակցության ապահովում և ծրագրերի իրականացում:

2021 թվականին մարզում սոցիալական պաշտպանության ոլորտում ՀՀ պետական բյուջեից նախատեսվում է տրամադրել 100.0 մլն. դրամ մարզի զոհված և հաշմանդամ դարձած զինծառայողների ընտանիքներին՝ բնակարանային պայմանների բարելավման նպատակով, ինչպես նաև 3.4 մլրդ. դրամ` <<Ընտանիքի կենսամակարդակի բարձրացմանն ուղղված նպաստներ>> ծրագրում ընդգրկված ընտանիքներին: 2021 թվականին «Առաքելություն Հայաստան» ԲՀԿ-ի կողմից Կոտայքի մարզում կիրականացվեն «Տարեցների և հաշմանդամություն ունեցող անձանց տնային պայմաններում խնամքի ծառայություններ» 200 շահառուի սպասարկման նպատակով և «Տարեցների և հաշմանդամություն ունեցող անձանց ցերեկային խնամքի ծառայություններ» 120 անձի սպասարկման նպատակով, որի համար կհատկացվի ընդհանուր 30.8 մլն. դրամ գումար:

2021թ. սոցիալական պաշտպանության բնագավառում մարզում նախատեսված ներդրումների ծավալը կկազմի շուրջ 3,541,801.9 հազար դրամ:

**VII.**  **ԵՆԹԱԿԱՌՈՒՑՎԱԾՔՆԵՐ**

**7.1 Ճանապարհաշինություն**

Կոտայքի մարզի ավտոճանապարհային ցանցը, ըստ ՀՀ կառավարության 2014 թվականի փետրվարի 13-ի N265–Ն որոշմամբ հաստատված ընդհանուր օգտագործման ավտոմոբիլային ճանապարհների անվանացանկերի, կազմում է 581.28 կմ, այդ թվում՝ միջպետական նշանակության՝ 56.18 կմ, հանրապետական նշանակության` 274.8 կմ և մարզային (տեղական) նշանակության՝ 232.1 կմ:

2021 թվականին մարզում ճանապարհաշինության ոլորտում նախատեսված ներդրումների ծավալը կուղղվի հարապետական, մարզային, համայնքային ճանապարհների հիմնանորոգման, պահպանման և կահավորման աշխատանքների իրականացմանը:

Այսպես, ՀՀ պետական բյուջեի միջոցներով նախատեսվում է իրականացնել մարզային ավտոճանապարհների ընթացիկ ամառային և ձմեռային պահպանության աշխատանքներ, որոնց համար կհատկացվի 153.3 մլն. դրամ, միջպետական և հանրապետական նշանակության ճանապարհների պահպանության համար՝ 490.0 մլն. դրամ:

Հ-6 Աբովյան-Եղվարդ-Աշտարակ ավտոճանապարհի Հրազդան գետի վրայի կամուրջի պահպանման և շահագործման համար պետական բյուջեից նախատեսվել է հատկացնել 19.0 մլն. դրամ գումար:

Պետական բյուջեի միջոցներով նաև նախատեսվել է իրականացնել Հ-2, /Հ-1/ Աբովյան-Արզնի-/Հ-6/ (Նոր Գեղի) հանրապետական նշանակության ավտոճանապարհի, Հ-3, Երևան (Ջրաշխարհ, Մ-4-ի հետ հատման տեղ)-Գառնի-Գեղարդի վանք հանրապետական նշանակության ավտոճանապարհի, Մ-4, Երևան- Սևան-Իջևան-Ադրբեջանի սահման կմ 14+796 հատվածում գտնվող կամրջի, Հ-7, /Հ-5/ -Կարենիս - Չարենցավան - Ֆանտան հանրապետական նշանակության ավտոճանապարհի Չարենցավան - Ֆանտան հատվածի (Երևան-Սևան երկաթգծի և Հրազդանի ջրանցքի վրայով անցնող) կամրջի, Հ-6, /Հ-2/ - Նոր Գեղի - Եղվարդի տրանսպորտային հանգույց - /Մ-1/ ավտոճանապարհի Հրազդան գետի վրայի կամրջի հիմնանորոգման աշխատանքներ, որոնց իրականացման համար կհատկացվի 974.0 մլն. դրամ գումար:

2021թ. Հայաստանի տարածքային զարգացման հիմնադրամի կողմից նախատեսվում է շարունակել Գառնի համայնքի <<Քարերի սիմֆոնիա>> բնական հուշարձան տանող ճանապարհի և Երևան-Լանջազատ-Գառնի տանող ճանապարհի վերականգնման աշխատանքները` ընդհանուր 686.6 մլն. դրամ գումարով: ՀՏԶՀ-ի կողմից Ակունք համայնքում կկառուցվի ավտոկայանատեղի, որի արժեքը կազմում է 80.0մլն. դրամ, նաև համայնքին կհատկացվի 1 էքսկավատոր և 1 արտաճանապարհային և տեխնիկական սպասարկման ավտոմեքենա, որոնց արժեքը կազմում է 46.6 մլն. դրամ:

2020 թվականի սուբվենցիայի ծրագրերի շրջանակներում պետական և համայնքների բյուջեների միջոցներով նախատեսվում է 7 համայնքում (Առինջ, Ծաղկաձոր, Եղվարդ (Բուժական բնակավայր), Աբովյան, Նոր Արտամետ, Գետամեջ, Կամարիս) իրականացնել ներհամայնքային ճանապարհների հիմնանորոգման աշխատանքներ, որոնց ընդհանուր արժեքը կազմում է 1.2 մլրդ. դրամ:

Ներհամայնքային ճանապարհների բարեկարգման համար համայնքների բյուջեներից 2021թ. նախատեսվում է ներդնել ընդհանուր 1.8 մլրդ. դրամ գումար:

***Մարզի 67 բնակավայրերից ընդհանուր օգտագործման ավտոմոբիլային տրանսպորտով սպասարկվում են 64-ը: 2021 թվականին նախատեսվում է մնացած 3 բնակավայրերը (Գեղարդ, Գետամեջ, Նոր Երզնկա) նույնպես ապահովել տրանսպորտային սպասարկումով:***

2021թ. ճանապարհաշինության բնագավառում մարզում նախատեսված ներդրումների ծավալը կկազմի շուրջ 4,862,446.6 հազար դրամ:

**7.2 Ջրամատակարարում եվ ջրահեռացում**

Կոտայքի մարզի բնական կարևոր հարստություններից են խմելու ջրի մեծ պաշարները, որոնք գերազանցում են մարզի բնակչության անհրաժեշտ պահանջարկը: Մարզի ամբողջ խմելու ջրի պաշարների մի մասը օգտագործվում է մարզի և Երևան քաղաքի բնակչության կողմից: Իսկ խմելու ջրի ռեսուրսների մնացած մասը հոսում է դեպի ջրային ավազան (գետեր, լճեր) և մարզի տարածքի կոյուղաջրերի կառավարման բացակայության պատճառով խառնվում է դրանց՝ առաջացնելով էկոլոգիական բազմաթիվ խնդիրներ:

Մարզի ջրամատակարարման և ջրահեռացման համակարգի գերակա խնդիր է համակարգի մաշվածության բարձր մակարդակը և հաշվառման համակարգի անկատար վիճակը, որի հետևանքով մեծ է համակարգի ջրակորուստների ծավալը:

Հայաստանի տարածքային զարգացման հիմնադրամի կողմից նախատեսվում է վարկային միջոցներով իրականացնել Արզնի համայնքի ջրամատակարարման և ջրահեռացման համակարգերի բարելավման աշխատանքներ, որի նպատակով կներդրվի 218.8 մլն. դրամ գումար:

<<Վեոլիա Ջուր>> ՓԲԸ-ի կողմից մարզում նախատեսվում է իրականացնել 45.0 մլն. դրամի աշխատանքներ:

Ինչպես նաև 2020 թվականի սուբվենցիայի ծրագրերի շրջանակներում պետական և համայնքային բյուջեների միջոցներով մարզի 4 համայնքում (Եղվարդ (Զովունի բնակավայր), Նոր Արտամետ, Նոր Գեղի, Մրգաշեն) կիրականացվեն ջրահեռացման համակարգերի կառուցման աշխատանքներ, որոնց արժեքը կազմում է 284.9 մլն. դրամ:

2021թ. ջրամատակարարման և ջրահեռացման համակարգերի բարելավման նպատակով համայնքների բյուջեներից նախատեսվում է հատկացնել 364.2 մլն. դրամ գումար:

2021թ. ջրամատակարարման և ջրահեռացման բնագավառում մարզում նախատեսված ներդրումների ծավալը կկազմի շուրջ 784,662.7 հազար դրամ:

**7.3 Գազամատակարարում**

Մարզի գազիֆիկացման և գազամատակարարման բնագավառի հիմնախնդիրներից առաջնային է չգազիֆիկացված համայնքների և նոր թաղամասերի գազիֆիկացումը:

Բնական գազով ապահովված են մարզի 63 բնակավայրերը, որտեղ բաժանորդների քանակը կազմում է 63850: Գազաֆիկացված չեն մարզի 4 բնակավայրերը` Հանքավան, Ողջաբերդ, Բուժական, Սարալանջ:

2021 թվականի ընթացքում գազամատակարման ոլորտում իրականացվելիք ներդրումային քաղաքականությունն ուղղված կլինի գազամատակարարման հասանելիության աստիճանի բարձրացմանը:

2021թ. <<Գազպրոմ Արմենիա>> ՓԲԸ-ի միջոցներով մարզում կիրականացվեն գազամատակարարման բարելավման աշխատանքներ` 1.2 մլրդ. դրամի չափով: Ինչպես նաև համայնքային բյուջեներից նախատեսվում է ներդնել 62.0 մլն. դրամ համայնքների առանձին թաղամասերի գազիֆիկացման համար: Արդյունքում բաժանորդների թվաքանակը կավելանա 100-ով:

2021թ. գազամատակարարման բնագավառում մարզում նախատեսված ներդրումների ծավալը կկազմի շուրջ 1,224,780.0 հազար դրամ:

**7.4. Էներգետիկա**

Կոտայքի մարզում բարձր արևային ներուժի և համապատասխան հողատարածությունների առկայությունը նպաստավոր են մարզում արևային ֆոտովոլտային կայանների կառուցման համար:

2021թ. <<Բարձրավոլտ էլեկտրացանցեր>> ՓԲԸ-ի կողմից մարզում կիրականացվեն 2.0 մլրդ. դրամի ներդրումներ` էլեկտրահաղորդման օդային գծերի, ենթակայանների վերակառուցման նպատակով: <<ՀԵՑ>> ՓԲԸ-ի կողմից համայնքներում ՕԳ-երի և ցանցերի վերակառուցման նպատակով նախատեսվում է իրականացնել 4.8 մլրդ. դրամի ներդրումներ:

Համաշխարհային բանկի վարկային միջոցներով Հայաստանի տարածքային զարգացման հիմնադրամի կողմից Չարենցավան և Մեղրաձոր համայնքներում կկառուցվեն արևային կայաններ, որոնց ընդհանուր արժեքը կազմում է 128.0 մլն. դրամ:

2020 թվականի սուբվենցիայի ծրագրի շրջանակներում պետական և համայնքային բյուջեների միջոցներից կհատկացվի 27.9 մլն. դրամ` Նոր Գեղի համայնքում արևային ֆոտովոլտային կայանի տեղադրման համար:

2021թ. էներգետիկայի բնագավառում մարզում նախատեսված ներդրումների ծավալը կկազմի շուրջ 7,050,872.1 հազար դրամ:

**VIII. ՔԱՂԱՔԱՇԻՆՈՒԹՅՈՒՆ**

Քաղաքաշինության բնագավառում կարևորվում է մարզի բազմաբնակարան բնակելի շենքերի կառավարման, շահագործման և պահպանման հետ կապված խնդիրների լուծումը: Հաշվի առնելով մարզում առկա 3-րդ և 4-րդ աստիճանի վնասվածություն ունեցող շենքերի ամրացման կամ վերաբնակեցման համար պահանջվող ներդրումների զգալի ծավալները` անհրաժեշտ է վերականգնման-ուժեղացման միջոցառումներն իրականացնել փուլ առ փուլ` ելնելով շենքերի վնասվածության աստիճանից:

2020 թվականի սուբվենցիայի ծրագրի շրջանակներում պետական և համայնքային բյուջեների միջոցներից կհատկացվի 32.6 մլն. դրամ` Առինջ համայնքում լուսավորության անցկացման, 319.2 մլն. դրամ` 2 համայնքում (Ծաղկաձոր, Նոր Երզնկա) այգիների և պուրակների կառուցման և 72.3 մլն. դրամ` 3 համայնքում (Նոր Գեղի, Մրգաշեն, Արգել) բազմաբնակարան շենքերի տանիքների և մուտքերի հիմնանորոգման համար:

2021թ. համայնքային բյուջեներից նախատեսվում է հատկացնել 82.0 մլն. դրամ բազմաբնակարան բնակելի շենքերի տանիքների, մուտքերի և վերելակների վերանորոգման, 301.3 մլն. դրամ՝ փողոցների լուսավորության անցկացման և 490.4 մլն. դրամ` խաղահրապարակների և զբոսայգիների կառուցման համար:

ՀՀ քաղաքաշինության կոմիտեի կողմից նախատեսվում է իրականացնել մարզի համայնքների միկրոռեգիոնալ մակարդակի` համակցված տարածական պլանավորման թվով 7 փաստաթղթերի նախագծի մշակման աշխատանքներ, որոնց գումարը կազմում է 146.2 մլն. դրամ:

2021թ. քաղաքաշինության բնագավառում մարզում նախատեսված ներդրումների ծավալը կկազմի շուրջ 1,171,269.4 հազար դրամ:

**IX.** [**ՏԱՐԱԾՔԱՅԻՆ ԿԱՌԱՎԱՐՈՒՄ, ՏԵՂԱԿԱՆ ԻՆՔՆԱԿԱՌԱՎԱՐՈՒՄ, ՔԱՂԱՔԱՑԻԱԿԱՆ ՀԱՍԱՐԱԿՈՒԹՅՈՒՆ**](#_Hlk226693538), [**ԱՐՏԱԿԱՐԳ ԻՐԱՎԻՃԱԿՆԵՐԻՑ ԲՆԱԿՉՈՒԹՅԱՆ ԵՎ ՏԱՐԱԾՔՆԵՐԻ ՊԱՇՏՊԱՆՈՒԹՅՈՒՆ**](#_Hlk230598802)

* 1. [**Տարածքային կառավարում**](#_Hlk226693838)

Տարածքային կառավարման նպատակն է՝ իրականացնել կառավարության տարածքային քաղաքականությունը մարզում` ապահովելով հետևյալ արդյունքները.

1. մարզպետարանի աշխատատեղերի կահավորում և տեխնիկական միջոցներով հագեցում,

2. մարզպետարանի տեղեկատվական, կառուցվածքային կառավարչական գործառույթների բարելավում,

3. մարզպետարանի, ՏԻՄ-երի և ՀԳՄ տարածքային ստորաբաժանումների համագործակցության սերտացում:

2021 թվականին կշարունակվեն մարզպետարանի քաղաքացիական ծառայողների վերապատրաստման ծրագրերը:

Մարզպետարանի կողմից կիրականացվի իրավական և մասնագիտական վերահսկողություն տեղական ինքնակառավարման մարմինների գործառույթների ու որոշումների նկատմամբ:

* 1. **[Տեղական ինքնակառավարում](" \l "_Hlk226693967)**

Տեղական ինքնակառավարման համակարգի բարելավման համար անհրաժեշտ է զարգացնել համայնքային ծառայության համակարգը, ստեղծել միջհամայնքային միավորումներ և բարձրացնել համայնքների միջև համագործակցության մակարդակը, ինչպես նաև հասարակության իրազեկվածության աստիճանը, ապահովել քաղաքացիական հասարակության մասնակցությունը հանրային կարևորություն ներկայացնող ծրագրերի մշակման, իրականացման և մշտադիտարկման գործընթացներում:

Նշված արդյունքներին հասնելու համար 2021 թվականին նախատեսվում է իրականացնել հետևյալ միջոցառումները.

1. մեթոդական և տեխնիկական աջակցություն համայնքներին՝ բյուջեների կազմման ու բազաների ճշգրտման գործընթացներում,

2. համայնքապետարանների աշխատակազմերի՝ ժամանակակից տեխնիկայով և հեռահաղորդակցության համակարգերով (ինտերնետային կապ, ցանցային ծրագրեր և այլն) հագեցվածության ապահովում,

3. համայնքապետարանների աշխատակազմերի գործունեության արդյունավետության բարձրացում, մատուցվող ծառայությունների որակի բարելավում, կառավարման հմտությունների և ունակությունների բարձրացում,

4. նպաստել համայնքների ավագանիների կայացմանը և նրանց աշխատանքների հրապարակայնության ու թափանցիկության բարձրացմանը,

5. համայնքների զարգացման գործընթացներում քաղաքացիական հասարակության մասնակցության ապահովում,

6. աջակցության ցուցաբերում համայնքներին` խոշորացման կամ միջհամայնքային միավորումների ստեղծման գործում:

2021թ. նախատեսվում է իրականացնել համայնքների միավորմամբ և խոշորացմամբ համայնքների կազմավորման գործընթացը:

2021 թվականի կարևոր խնդիրներից մեկը ՏԻՄ-երի բյուջետային կարողությունների ավելացումն ու տեղական եկամուտների ամբողջական հավաքագրումն է: ***2021 թվականին նախատեսվում է Կոտայքի մարզի համայնքների բյուջեների սեփական եկամուտները հասցնել 4210.7 մլն. դրամի, որը 1.0%-ով ավել է 2020 թվականի համեմատ:***

9.3. [Քաղաքացիական հասարակություն](" \l "_Hlk226694031)

2021 թվականի ընթացքում տարածքային կառավարման և տեղական ինքնակառավարման մարմինների առավել թափանցիկ գործունեությունն ապահովելու նպատակով մարզպետարանի, ՏԻՄ-երի և մարզի հասարակական կազմակերպությունների նախաձեռնությամբ նախատեսվում է իրականացնել հետևյալ միջոցառումները.

1. մարզի տարածքում գործող ԶԼՄ-ների և հասարակական կազմակերպությունների հետ անհրաժեշտ համագործակցության կազմակերպում` հանրային իրազեկման աշխատանքներն առավել արդյունավետ դարձնելու նպատակով,

2. մարզպետի, նրա տեղակալների և մարզպետարանի կառուցվածքային ստորաբաժանումների ղեկավարների` համայնքներ կատարվող այցելությունների լուսաբանման աշխատանքների շարունակական կազմակերպում,

3. մարզի համայնքների ղեկավարների, ավագանու անդամների կողմից հանրությանը ներկայացվող հաշվետվությունների, ինչպես նաև մարզի տարեկան գործունեության ծրագրով նախատեսված միջոցառումների իրագործման վերաբերյալ տեղեկատվության մատչելիության ապահովում,

4. համայնքային հիմնահարցերի լուսաբանում, ազգաբնակչության իրազեկվածության աստիճանի բարձրացում,

5. հասարակական հնչեղություն ունեցող հարցերի շրջանակներում հանրային

քննարկումների կազմակերպում:

2021 թվականին տեղական ինքնակառավարման մարմինների գործունեության թափանցիկության և հրապարակայնության ապահովման ուղղությամբ նախատեսվում է իրականացնել հետևյալ միջոցառումները.

1. շարունակել համայնքներում առկա պաշտոնական ինտերնետային կայքերի հնարավորությունների կատարելագործման ուղղությամբ տարվող աշխատանքները,

2. պարբերաբար կազմակերպել հանրային քննարկումներ` համայնքային կարևորություն ներկայացնող հարցերի առնչությամբ,

3. հասարակական կազմակերպությունների և համայնքների ակտիվ հասարակական խմբերի ներկայացուցիչներին մասնակից դարձնել համայնքի ավագանու նիստերին:

**9.4. Արտակարգ իրավիճակներից բնակչության և տարածքների պաշտպանություն**

Բնական և տեխնածին աղետների ժամանակ բնակչության պաշտպանվածության խնդիրը պետք է մշտապես գտնվի պատասխանատու մարմինների ուշադրության կենտրոնում: Ռիսկերի նվազեցման գործընթացում գլխավոր պայմանը հասարակության պատրաստվածությունն է բնական և տեխնածին աղետներին: Այս գործընթացում կարևորվում է աղետների վերաբերյալ տեղեկատվական, վերլուծական, ինչպես նաև ազդարարման, իրազեկման աշխատանքների կազմակերպումը:

Քաղաքացիական պաշտպանության իրականացման նպատակով կարևորվում են հետևյալ միջոցառումները.

1. ազդարարման, տարահանման և պատսպարման հարցերով բնակչության իրազեկվածության ապահովում,
2. մարզի բնակչության ազդարարման համակարգի արդիականացում և վերազինում,
3. բջջային կենտրոնացված ազդարարման համակարգի ներդնում, էլեկտրական շչակներով համալրում,
4. պարզագույն թաքստոցների կառուցում,
5. գործող թաքստոցների կապիտալ նորոգում,
6. մարզպետի և համայնքների ղեկավարների կառավարման կետերի վերանորոգում և վերազինում,
7. կամավորական հրշեջ հենակետերի հիմնում,
8. հաշվառված հրշեջ հիդրանտների և հրշեջ ծորակների սարքինության, համապատասխանության և բավարար քանակի ապահովում,
9. հրդեհային կանխարգելման աշխատանքների իրականացում (խոտհունձ, վերահսկվող կրակ, ոռոգման համակարգերի կանոնավոր աշխատանք, հակահրդեհային պատնեշների կառուցում և այլն),
10. հանրակրթական դպրոցների և համայնքների աղետների ռիսկի կառավարման պլանների մշակման գործընթացի ուղղությամբ աշխատանքների իրականացում,
11. մարզերի բնակչության պատսպարման հնարավորությունների ավելացում, մարզի բազմաբնակարան շենքերի նկուղների հաշվառում, բազմաբնակարան շենքերի նկուղներում բնակչության կցագրման հաշվարկների ճշգրտում,
12. մարզի բոլոր մակարդակների ՔՊ պլանների, պլան-ժամանակացույցերի և տարահանման հաշվարկների ճշգրտում՝ դրանք դարձնելով իրատեսական, հատուկ ուշադրություն դարձնելով ՔՊ ծառայությունների և ՔՊ կազմավորումների անձնակազմերի համալրվածությանը՝ հաշվի առնելով նրանց տարիքային և զորահավաքին ներգրավվածության առանձնահատկությունները:

Ոլորտի հիմնախնդիրներից է քարաթափումների կանխարգելումը, որտեղ կարևորվում են հետևյալ միջոցառումները.

1) անվտանգության ապահովմանն ուղղված առաջնահերթ միջոցառումների կազմակերպում,

2) ռիսկերի գնահատում, միջոցառումների և ծրագրերի մշակում,

3) ՀՀ կառավարության կողմից ‎‎ֆինանսավորվող աշխատանքների իրականացում:

Մյուս հիմնախնդիրը գարնանային հնարավոր հեղեղումների կանխարգելումն է, որի նպատակով մարզի տարածքում պետք է կատարվեն գետերի հուների, հեղեղատարների մաքրման և ափապաշտպան կառույցների վերանորոգման աշխատանքներ:

Մարզի տարածքում առկա են նաև սողանքային գոտիներ: Առավել ակտիվ և վտանգավոր սողանքային գոտիներում են գտնվում Ողջաբերդ, Հացավան համայնքները, Հանքավան և Արտավազ բնակավայրերը։

2021թ. նախատեսվում է համայնքների բյուջեներից հատկացնել 8,000.0 հազար դրամ` հեղեղատարների մաքրման և նորոգման աշխատանքների իրականացման համար:

**X.** [**ՄՇՏԱԴԻՏԱՐԿՄԱՆ ՀԱՄԱԿԱՐԳ**](#_Hlk226693764)

Մարզի 2021 թվականի գործունեության ծրագրի համար կարևորվում է իրականացվելիք միջոցառումների մշտադիտարկումը: Մշտադիտարկման համակարգը կվերահսկի ծրագրի կատարումը և կամփոփի 2021 թվականի գործունեության արդյունքները:

2021 թվականի գործունեության ծրագրի մշտադիտարկման համակարգը ներառում է այն բոլոր ցուցանիշները, որոնք հնարավոր կլինի գնահատել մարզային մակարդակով:

Ծրագիրը մշտադիտարկման կենթարկվի մարզի վարչակազմի կողմից` առաջընթացի և ՄԶՌ նպատակներին հասնելու առումով:

Մշտադիտարկման տարեկան հաշվետվությունը կամփոփի տարվա ընթացքում նախատեսված բոլոր միջոցառումների արդյունքները: Այն կներառի հետևյալ գլխավոր բաժինները.

1. տարեկան ծրագրի շրջանակներում իրականացված միջոցառումները, կատարված ծախսերը և արդյունքները,
2. հաջորդ տարվա հիմնախնդիրները, այդ թվում` քաղաքականությունների ուրվագծումը:

Մշտադիտարկման տարեկան հաշվետվությունը պատրաստելուց հետո կկազմակերպվի ծրագրի արդյունքներն ամփոփող խորհրդակցություն, որին կմասնակցեն ինչպես մարզի խորհրդի, այնպես էլ քաղաքացիական հասարակության և շահագրգիռ կազմակերպությունների ներկայացուցիչները:

**XI.** **ՀՀ ԿՈՏԱՅՔԻ ՄԱՐԶԻ 2021 ԹՎԱԿԱՆԻ ԳՈՐԾՈՒՆԵՈՒԹՅԱՆ**

**ԾՐԱԳՐԻ ՖԻՆԱՆՍԱՎՈՐՈՒՄԸ**

ՀՀ Կոտայքի մարզի 2021 թվականի գործունեության ծրագրի իրագործման նպատակով պահանջվող ֆինանսական միջոցները և դրանց ծախսման ուղղությունները գնահատվել են. արդյունքում նախատեսված ծրագրերի արժեքը կազմում է 67,776,898․7 հազար դրամ, այդ թվում՝

* **պետական բյուջե 23,150,181.0 հազար դրամ**

*-սեփական միջոցներ 18,152,599.5 հազար դրամ*

*-վարկային միջոցներ 4,997,581.5հազար դրամ*

* **միջազգային և դոնոր**

**կազմակերպություններ 8,797,133.4 հազ.դրամ**

* **համայնքային բյուջե 4,921,946.3 հազ.դրամ**
* **մասնավոր ներդրողներ 30,907,638.0 հազ. դրամ**

2021 թվականին նախատեսվում է ստեղծել **1500 մշտական աշխատատեղ**:

**XII. ՀԱՎԵԼՎԱԾՆԵՐ**

***Հավելված 1 -*** *ՀՀ Կոտայքի մարզի 2017-2025 թվականների զարգացման*

*ռազմավարությանից բխող 2021 թվականի տարեկան գործունեության*

*ծրագրի տրամաբանական հենք*

[***Հավելված 2***](file:///C:\Documents%20and%20Settings\Qristina\Local%20Settings\Temporary%20Internet%20Files\Content.IE5\K7P6UTPD\Havelvac5.2_mshakuyt.xls) ***-*** *ՀՀ Կոտայքի մարզի 2017-2025 թվականների զարգացման*

*ռազմավարությանից բխող 2021 թվականի տարեկան գործունեության*

*ծրագրով նախատեսված միջոցառումների ֆինանսավորումը՝ ըստ*

*ոլորտների*

[***Հավելված 3***](file:///C:\Documents%20and%20Settings\Qristina\Local%20Settings\Temporary%20Internet%20Files\Content.IE5\K7P6UTPD\Havelvac5.2_mshakuyt.xls)*- ՀՀ Կոտայքի մարզի 2017-2025 թվականների զարգացման*

*ռազմավարությանից բխող 2021 թվականի տարեկան գործունեության*

*ծրագրով նախատեսված բոլոր ոլորտների ամփոփ ֆինանսավորումը*

[***Հավելված***](file:///C:\Documents%20and%20Settings\Qristina\Local%20Settings\Temporary%20Internet%20Files\Content.IE5\K7P6UTPD\Havelvac5.2_mshakuyt.xls) ***4*** *- ՀՀ Կոտայքի մարզի 2017-2025 թվականների զարգացման*

*ռազմավարությամբ չպլանավորված աշխատանքներ*